ሩስያ 60  የአሜሪካ ዲፕሎማቶች ከሃገሯ  እንዲወጡ  ጠየቀች
ሩሲያ በአገሯ የሚገኙ 60 የሚሆኑ የአሜሪካ ዲፕሎማቶች እንዲወጡ ጠየቀች ።  ሩሲያ 60 የአሜሪካ ዲፕሎማቶችን ከሀገሯ እንዲወጡ በመጠየቅ የአሜሪካ ቆንስላ ጽህፈት ቤቶችን ዘግታለች ፡፡      ሩሲያን እንዲለቁ ከታዘዙ የአሜሪካ ዲፕሎማቶች 58ቱ በሞስኮ ቆንስላ ጽህፈት ቤት የሚሠሩ ሲሆኑ፥ የተቀሩት ሁለቱ ደግሞ ከየካቴሪንበርግ ነው፡፡          የቀድሞው የ66 ዓመቱ የሩሲያ ሰላይ ሰርጌ ስክሪፓል ከ33 ዓመት ሴት ልጃቸው ሁሊያ ጋር መመረዝ፣ በእንግልዟ ጠቅላይ ሚኒስትር ቴሬዛ ሜይ ቀስቃሽነት ዩናይትድ ኪንግደምን ከሰሜን ምስራቋ አውሮፓዊት ሀያል ሀገር ሩሲያ ጋር አጋጭቷታል፡፡የሩሲያና የእንግሊዝ ጉዳይ ወደ አውሮፓ ከመስፋትም አልፎ አሁን ላይ በሁሉም ጉዳይ እኔ ጣልቃ ካልገባሁ ከምትለው አሜሪካ ጋር ሩሲያን አላትሟል፡፡የእንግሊዝ አፍንጫ ሲመታ አይን ያነባል የምትለው አሜሪካ 60 የሩሲያ ዲፕሎማቶች ሀገሯን ለቆ እንዲወጡ ማዘዟን ተከትሎ ሞስኮም በአጸፋው ለ60 የአሜሪካ ዲፕሎማቶች በአንድ ሳምንት ውስጥ ሀገሬን ለቃችሁ ውጡልኝ የሚል ማስጠንቀቂያ ጽፋባቸዋለች፡፡ሞስኮ በሴይንት ፒተርስበርግ የሚገኘውን የዩ ኤስ ቆንስላ ጽህፈት ቤት ለመዝጋትም ከቋፍ ስለመድረሷ ተዘግቧል፡፡ በዋሽንግተን ዲሲ ጋዜጣዊ መግለጫ የሠጡት የአሜሪካ መንግስት ቃለ አቀባይ ሂዘር ናዌርት እንዳሉት ሩሲያ እየወሰደች ያለችው እርምጃዎች የሀገሪቱን በዲፕሎማሲ አለማመን የሚያረጋግጥ ነው አሉ፡፡  "ለሩሲያ መልስ ምንም ማብራሪያ አያስፈልግም፡፡ የእኛ እርምጃ ያለአግባብ የተጠቃውን የብሪታኒያ ዜጋ ለመከላከል እንዲሁም ዲርጊቱን ለመቃወም ብቻ የተወሰደ እርምጃ ነው ሲሉም ተደመጡ፡፡ ናዌርት አክለውም ሲናገሩ ሩሲያ ለፈጸመችው ምግባር ከዚህም የበለጠ እርምጃ ይገባት ነበርም ብለው ዝተዋል፡፡በያዝነው ሳምንት መጀመሪያ ከዩ ኤስ በተጨማሪ ካናዳ እና አውስትራሊያ ለዩናይትድ ኪንግደም ያላቸውን ዲጋፍ ለመግለጽ ሲሉ የሳልሲበሪውን የስክሪፓል መመረዝን ምክንያት በማድረግ የሩሲያን ዲፕሎማቶች ከሀገራቸው አባሯል፡፡የሰሜን አትላንቲክ የጦር ቃልኪዳን ኔቶ በበኩሉ በተቋሙ የሩሲያን ተልእኮ የሚያስፈጽሙ ሰባት የሩሲያ ባለስልጣናትን አግዷል፡፡ ለንድን በበኩሏ 23 የሩሲያ ዲፕሎማቶችን ከሀገሯ ማስወጣቷን ተከትሎ ሞስኮ ተመሳሳይ አጸፋዊ ሚላሽ መስጠቷ የሚጣወስ ነው፡፡ሀገራቱን እንዲህ ያተራመሰው የሰርገ ስክሪፓልና ልጃቸው ሁሊያ ጉዳይ በዚህም የሚቆም አይመስልም፡፡ በእርግጥ የሳልሲበሪው ሆስፒታል የሰርገ ልጅ ሁሊያ ጤናዋ በከፍተኛ ሁኔታ መሻሻል ማሳየቱ ሀሙስ ይፋ ሆኗል፡፡ ሰርገ ስክሪፓልም ቢሆኑ በተረጋጋ ሁኔታ ከፍተኛ ክትትል እየተደረገላቸው እንደሚገኝ ነው የተነገረው፡፡እነ ስክሪፓል የተመረዙበት ኖቪቾክ መርዝ በሩሲያ የተመረተ ነው በሚል እንግሊዝ ሞስኮን በተደጋጋሚ ብትከስም ሩሲያ ግን ድርጊቱን አልፈጸምኩ፤ ምዕራባውያኑ ለድራማቸው ማስረጃም የላቸውም በሚል አቋሟ እንደጸናች ነው፡፡የሩሲያ መንግስት ቃላቀባይዋ ማሪያ ዛሃሮቫ የስክሪፓልን ጉዳይ ትሪዕት ሲሉ ገልጸውታል፡፡ መርዛማ የጦር መሣሪያ ክልከላ ተቋም የስክሪፓልን መመረዝ ናሞና ወስዶ ሰኞ ውጤቱንም እንደሚያሳውቅ ግን ታውቋል፡፡ (ምንጭ: የአልጀዚራ ) 